དེ་ཡང་གོང་ཚེས་ཉིན་གྱི་སྔ་དྲོ་ཆུ་ཚོད་༩།༣༠ཐོག་སྤྱི་འཐུས་རྒྱུན་ལས་ཚོགས་ཁང་ནང་དཔལ་ལྡན་ཚོགས་གཙོ་སྦྲེལ་པོ་མཆོག་གིས་གཙོས་སྤྱི་འཐུས་རྒྱུན་ལས་རྣམ་པས་སྣེ་ལེན་མཇལ་འཕྲད་གནང་བ་དང་།སྐབས་དེར་དཔལ་ལྡན་ཚོགས་གཙོ་མཆོག་གིས་ཁོང་རྣམས་འདིར་ཕེབས་པར་འཚམས་འདྲི་དང་སྦྲགས།བཙན་བྱོལ་བོད་མིའི་མང་གཙོའི་སྒྲོམ་གཞི་དང་འཕེལ་རིམ་སྐོར།བོད་ནང་གི་གནས་སྟངས་སྤྱི་དང་།ཁོར་ཡུག་གི་གནས་སྟངས།བོད་མི་མང་སྤྱི་འཐུས་ལྷན་ཚོགས་དང་གྲོས་ཚོགས་ཚོགས་དུས་གཉིས་ཀྱི་ངོ་སྤྲོད་སྙིང་བསྡུས།ཁྲིམས་སྒྲིག་གཏན་འབེབས་གནང་བ་ཁག་བཅས་ཀྱི་ཐོག་གསུངས་གནང་བ་དང་།